Avviż Legali Importanti

|

52009PC0506

Proposta għal regolament tal-Kunsill li jemenda r-Regolament (KE) Nru 43/2009, fir-rigward tal-opportunitajiet tas-sajd u l-kundizzjonijiet assoċjati għal ċerti stokkijiet tal-ħut  /* KUMM/2009/0506 finali */

	[pic] | KUMMISSJONI TAL-KOMUNITAJIET EWROPEJ |Brussel 23.9.2009KUMM(2009) 506 finaliProposta għalREGOLAMENT TAL-KUNSILLli jemenda r-Regolament (KE) Nru 43/2009, fir-rigward tal-opportunitajiet tas-sajd u l-kundizzjonijiet assoċjati għal ċerti stokkijiet tal-ħutMEMORANDUM TA’ SPJEGAZZJONIIr-Regolament tal-Kunsill (KE) Nru 43/2009 jistabbilixxi għall-2009 l-opportunitajiet tas-sajd u l-kundizzjonijiet assoċjati għal ċerti stokkijiet tal-ħut u gruppi ta’ stokkijiet tal-ħut, applikabbli fl-ilmijiet Komunitarji, għal bastimenti Komunitarji, f’ilmijiet fejn huma meħtieġa limiti tal-qbid.Bħala konsegwenza tal-esklużjoni ta' gruppi ta' bastimenti mill-applikazzjoni tar-reġim tal-isforz skont ir-Regolament (KE) Nru 1342/2008 stabbilit fir-Regolament tal-Kunsill (KE) Nru [..]/2009, huwa meħtieġ li jsir aġġustament tal-isforz massimu permess allokat lil dawk l-Istati Membri fl-Anness IIa tar-Regolament (KE) Nru 43/2009.Din il-proposta hija maħsuba biex tintroduċi l-emendi meħtieġa għar-Regolament (KE) Nru 43/2009.Il-Kunsill huwa mitlub jadotta din il-proposta malajr kemm jista' jkun sabiex is-sajjieda jkunu jistgħu jippjanaw l-attivitajiet tagħhom għal dan l-istaġun tas-sajd.Proposta għalREGOLAMENT TAL-KUNSILLli jemenda r-Regolament (KE) Nru 43/2009, fir-rigward tal-opportunitajiet tas-sajd u l-kundizzjonijiet assoċjati għal ċerti stokkijiet tal-ħutIL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament tal-Kunsill (KE) Nru 2371/2002 tal-20 ta’ Diċembru 2002 dwar il-konservazzjoni u l-isfruttar sostenibbli tar-riżorsi tas-sajd skont il-Politika Komuni dwar is-Sajd[1] [il-Politika Komuni tas-Sajd], u b’mod partikolari l-Artikolu 20 tiegħu,Wara li kkunsidra r-Regolament tal-Kunsill (KE) Nru 1342/2008 tat-18 ta' Diċembru 2008 li jistabbilixxi pjan għal perjodu fit-tul għall-istokkijiet tal-merluzz u għas-sajd li jisfrutta dawk l-istokkijiet[2], u b'mod partikolari l-Artikolu 12 tiegħu,Wara li kkunsidra l-proposta mill-Kummissjoni,Billi:(1) Ir-Regolament tal-Kunsill (KE) Nru 43/2009 tas-16 ta' Jannar 2009[3], jistabbilixxi għall-2009 l-opportunitajiet tas-sajd u l-kundizzjonijiet assoċjati għal ċerti stokkijiet tal-ħut u gruppi ta' stokkijiet tal-ħut, applikabbli fl-ilmijiet Komunitarji, għal bastimenti Komunitarji, f'ilmijiet fejn huma meħtieġa limiti tal-qbid(2) L-Anness IIa tar-Regolament (KE) Nru 43/2009 jistipula r-regoli għall-ġestjoni tal-isforz tas-sajd fil-kuntest tal-pjan ta’ ġestjoni fit-tul tal-istokkijiet tal-merluzz stabbilit fir-Regolament (KE) Nru 1342/2008 u b'mod partikolari jistabbilixxi, fl-Appendiċi 1 ta' dak l-Anness, l-isforz massimu permess f'jiem kilowatt għal kull Stat Membru li jrid jitqiegħed fiż-żoni konċernati u mal-kategoriji tal-irkaptu konċernati. Wara li kkunsidra r-Regolament tal-Kunsill (KE) Nru 754/2009 tas-27 ta' Lulju 2009 li jeskludi ċerti gruppi ta’ bastimenti mir-reġim tal-isforz tas-sajd stabbilit fil-Kapitolu III tar-Regolament (KE) Nru 1342/2008[4], kif emendat bir-Regolament (KE) Nru .../2009[5], huwa meħtieġ l-aġġustament tal-isforz massimu permess kif stipulat fl-Appendiċi 1 tal-Anness IIA tar-Regolament (KE) Nru 43/2009, billi jitnaqqsu, għall-Ġermanja mill-grupp tal-isforz TR1, 169 179 jiem kilowattfiż-żona b) u 9 295 jiem kilowatt fiż-żona d), u għal Franza fiż-żona d) 1 569 719 jiem kilowatt mil—grupp tal-isforz TR1 u 96 903 jiem kilowatt mill-grupp tal-isforz GN1 u għal Spanja fiż-żona d) 1 402 142 jiem kilowatt mill-grupp tal-isforz LL. Fid-dawl tal-applikazzjoni retroattiva tar-Regolament (KE) Nru [..]/2009 mill-1 ta’ Frar 2009, dawn l-aġġustamenti għandhom japplikaw mill-istess data.(3) Ir-Regolament (KE) Nru 43/2009 għalhekk għandu jiġi emendat skont dan.(4) Sabiex tiġi żgurata ċ-ċertezza għas-sajjieda kkonċernati u sabiex dawn ikunu jistgħu jippjanaw l-attivitajiet tagħhom għall-istaġun attwali tas-sajd, malajr kemm jista’ jkun, huwa essenzjali li tingħata eċċezzjoni għall-perjodu ta’ sitt ġimgħat imsemmi fit-Titolu I, l-Artikolu 3, tal-Protokoll dwar ir-rwol tal-Parlamenti nazzjonali fl-Unjoni Ewropea anness mat-Trattat dwar l-Unjoni Ewropea u mat-Trattati li jistabbilixxu l-Komunitajiet Ewropej.ADOTTA DAN IR-REGOLAMENT:Artikolu 1Emendi għar-Regolament (KE) Nru 43/2009L-Appendiċi 1 għall-Anness IIA tar-Regolament (KE) Nru 43/2009 qed tiġi emendata kif ġej:1) Fit-tabella b), il-kolonna li tikkonċerna l-Ġermanja tinbidel b’dan li ġej:DE |2 057 354 |600 089 |3 501 |29 822 |1 893 044 |227 773 |516 |0 |2) Fit-tabella d):a) il-kolonna li tirrigwarda l-Ġermanja tinbidel b’dan li ġej:DE |15780 |0 |0 |0 |0 |35531 |0 |0 |b) il-kolonna li tirrigwarda lil Franza tinbidel b’dan li ġej:FR |1 128 383 |5 881 |0 |506 |11 692 |0 |0 |54 917 |c) il-kolonna li tirrigwarda lil Spanja tinbidel b’dan li ġej:ES |0 |0 |0 |0 |0 |13 836 |0 |0 |Artikolu 2Dħul fis-seħħDan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea .Għandu japplika mill-1 ta’ Frar 2009.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-Kunsill. Il-President[pic][pic][pic] [1] ĠU L 358, 31.12.2002, p. 59.[2] ĠU L 348, 24.12.2008, p. 20.[3] ĠU L 22, 26.1.2009, p. 1.[4] ĠU L 214, 19.8.2009, p. 16.[5] ĠU L [..], [..].[..].2009, p. [..].


				|

		52014PC0386

			Proposta għal REGOLAMENT TAL-PARLAMENT EWROPEW U TAL-KUNSILL li jemenda r-Regolament tal-Kunsill (KE) Nru 1215/2009 li jintroduċi ċerti miżuri kummerċjali eċċezzjonali għal pajjiżi u territorji li jipparteċipaw fil-proċess ta’ Stabbilizzazzjoni u Assoċjazzjoni tal-Unjoni Ewropea jew li huma marbutin miegħu u li jissospendi l-applikazzjoni tiegħu fir-rigward tal-Bosnja-Ħerzegovina /* COM/2014/0386 final - 2014/0197 (COD) */

			   	MEMORANDUM TA’ SPJEGAZZJONI
1.           IL-KUNTEST TAL-PROPOSTA
Il-politika tal-UE għall-pajjiżi
tal-Balkani tal-Punent hija definita fil-Proċess ta’ Stabbilizzazzjoni u
Assoċjazzjoni mniedi f’Mejju 1999 mill-Kummissjoni Ewropea. Fil-laqgħa tiegħu f'Lisbona fit-23 u
l-24 ta’ Marzu 2000, il-Kunsill Ewropew ikkonkluda li
l-Ftehimiet ta' Stabbilizzazzjoni u Assoċjazzjoni mal-pajjiżi
tal-Balkani tal-Punent għandhom ikunu preċeduti minn
liberalizzazzjoni asimetrika tal-kummerċ. Il-liberalizzazzjoni asimetrika
tal-kummerċ kienet prevista permezz tar-Regolament tal-Kunsill (KE)
Nru 1215/2009 li jintroduċi miżuri kummerċjali
eċċezzjonali għal pajjiżi u territorji li
jipparteċipaw fil-proċess ta’ Stabbilizzazzjoni u Assoċjazzjoni
jew li huma marbutin miegħu. Ir-Regolament (KE) Nru 1215/2009
japplika sal-31 ta' Diċembru 2015.
Minn meta tnieda l-Proċess ta' Stabbilizzazzjoni u Assoċjazzjoni, ġew
konklużi Ftehimiet ta' Stabbilizzazzjoni u
Assoċjazzjoni bejn l-Unjoni u l-pajjiżi kollha kkonċernati
tal-Balkani tal-Punent, bl-eċċezzjoni tal-Bosnja-Ħerzegovina u
l-Kosovo.[1]
Il-Bosnja-Ħerzegovina ġiet rikonoxxuta bħala pajjiż
kandidat potenzjali għall-adeżjoni mal-UE fl-2003 u ffirmat Ftehim
ta’ Stabbilizzazzjoni u Assoċjazzjoni fl-2008, filwaqt li qablet
mal-kundizzjonijiet tal-UE għas-sħubija. Minn dakinhar, beda japplika
Ftehim Interim dwar il-kummerċ u kwistjonijiet relatati mal-kummerċ
mal-Bosnja-Ħerzegovina, sakemm jiġi ffinalizzat il-proċess ta’
ratifika tal-Ftehim ta’ Stabbilizzazzjoni u Assoċjazzjoni.
Wara li kkunsidrat id-differenzi fil-kamp ta'
applikazzjoni tal-liberalizzazzjoni tariffarja skont ir-reġimi
kuntrattwali li ġew żviluppati bejn l-Unjoni u l-parteċipanti
kollha għall-proċess ta’ Stabbilizzazzjoni u Assoċjazzjoni u
l-preferenzi mogħtija skont ir-Regolament (KE) Nru 1215/2009,
ġie ssuġġerit li ż-żmien tar-Regolament (KE)
Nru 1215/2009 jiġi estiż
sal-31 ta’ Diċembru 2020, sabiex jippermettu
lill-benefiċjarji tal-miżuri eċċezzjonali kummerċjali
u lill-Unjoni Ewropea biżżejjed żmien biex jallinjaw, fejn
xieraq, il-preferenzi mogħtija skont ir-Regolament (KE) Nru 1215/2009
ma’ dawk preveduti skont il-Ftehimiet ta’ Stabbilizzazzjoni u
Assoċjazzjoni. Wara t-tkabbir tal-Unjoni
Ewropea fl-1 ta’ Lulju 2013, il-Bosnja-Ħerzegovina
għadha ma aċċettatx li tadatta l-konċessjonijiet
kummerċjali mogħtija skont il-Ftehim Interim sabiex tqis
il-kummerċ tradizzjonali preferenzjali bejn il-Kroazja u
l-Bosnja-Ħerzegovina skont il-Ftehim ta’ Kummerċ Ħieles
tal-Ewropa Ċentrali (CEFTA). F'każ li l-Bożnja-Ħerzegovina
u l-Unjoni Ewropea ma jilħqux ftehim dwar l-adattament
tal-konċessjonijiet kummerċjali, il-preferenzi mogħtija
lill-Bosnja-Ħerzegovina skont ir-Regolament (KE) Nru 1215/2009
għandhom jiġu sospiżi mill-1 ta’ Jannar 2016.
Ladarba l-Bosnja-Ħerżegovina u l-Unjoni Ewropea jiffirmaw u japplikaw
provviżorjament ftehim dwar l-adattament tal-konċessjonijiet
kummerċjali fil-Ftehim Interim, dawn il-preferenzi jiġu stabbiliti
mill-ġdid.
L-Artikolu 21(1)
tat-Trattat UE jipprovdi li l-azzjoni tal-Unjoni fix-xena internazzjonali tkun
iggwidata mill-prinċipji li ispiraw il-ħolqien, l-iżvilupp u
t-tkabbir tagħha stess u li hija tfittex li tippromwovi fil-bqija
tad-dinja, inklużi d-demokrazija, l-istat tad-dritt, l-universalità u
l-indiviżibbiltà tad-drittijiet tal-bniedem u l-libertajiet fundamentali u
r-rispett għad-dinjità tal-bniedem. L-Unjoni trid
tirrispetta u tippromwovi dawn il-prinċipji anke fl-azzjoni esterna
tagħha, inkluża l-politika kummerċjali komuni tagħha.
Ir-Regolament (KE) Nru 1215/2009 ma jipprovdi l-ebda possibbiltà biex
temporanjament tiġi sospiża l-għotja ta’ miżuri
kummerċjali eċċezzjonali f’każ ta’ ksur serju u sistematiku
tal-prinċipji fundamentali tad-drittijiet tal-bniedem, tad-demokrazija u
tal-istat tad-dritt mill-benefiċjarji tagħha.
Huwa xieraq li tkun introdotta din il-possibbiltà, sabiex jiġi
żgurat li tkun tista’ tittieħed azzjoni malajr f’każ li
jseħħ ksur serju u sistematiku tal-prinċipji fundamentali
tad-drittijiet tal-bniedem, tad-demokrazija u tal-istat tad-dritt f’wieħed
mill-pajjiżi u t-territorji li jipparteċipaw fil-proċess ta’
Stabbilizzazzjoni u Assoċjazzjoni tal-Unjoni Ewropea, jew li huma marbutin
miegħu.
Fl-aħħar nett, ġie inkluż
aġġustament tekniku rigward l-aċċess tal-Montenegro
għall-kwota addizzjonali globali għall-importazzjonijiet tal-inbid.
2.           ELEMENTI ĠURIDIĊI
TAL-PROPOSTA
Il-bażi ġuridika
għall-proposta hija l-Artikolu 207(2) tat-Trattat dwar
il-Funzjonament tal-Unjoni Ewropea.
3.           IMPLIKAZZJONI BAĠITARJA
Ir-Regolament propost ma jġarrabx
spejjeż addizzjonali lill-baġit tal-UE. Għas-snin 2015 sa 2020
ma hu se jkun hemm l-ebda telf addizzjonali ta’ dħul mit-tariffi
fir-rigward ta’ prodotti li joriġinaw minn benefiċjarji attwali.
Dħul ipotetiku li seta' ġie ġġenerat mill-esportazzjonijiet
futuri mhuwiex meqjus bħala telf ta' dħul ta' tariffa.
2014/0197 (COD)
Proposta għal
REGOLAMENT TAL-PARLAMENT EWROPEW U
TAL-KUNSILL
li jemenda r-Regolament tal-Kunsill (KE) Nru 1215/2009
li jintroduċi ċerti miżuri kummerċjali
eċċezzjonali għal pajjiżi u territorji li
jipparteċipaw fil-proċess ta’ Stabbilizzazzjoni u Assoċjazzjoni
tal-Unjoni Ewropea jew li huma marbutin miegħu u li jissospendi
l-applikazzjoni tiegħu fir-rigward tal-Bosnja-Ħerzegovina
IL-PARLAMENT EWROPEW U L-KUNSILL
TAL-UNJONI EWROPEA,
Wara li kkunsidraw it-Trattat dwar
il-Funzjonament tal-Unjoni Ewropea, u b'mod partikolari l-Artikolu 207(2)
tiegħu,
Wara li kkunsidraw il-proposta tal-Kummissjoni
Ewropea,
Wara t-trażmissjoni tal-abbozz tal-att
leġiżlattiv lill-Parlamenti nazzjonali,
Waqt li jaġixxu skont il-proċedura
ordinarja leġiżlattiva,
Billi:
(1)       Ir-Regolament tal-Kunsill
(KE) Nru 1215/2009[2]
jipprevedi liberalizzazzjoni asimetrika kummerċjali bejn l-Unjoni u
l-pajjiżi tal-Balkani tal-Punent u t-territorji kkonċernati, u
jagħtihom il-benefiċċju ta’ aċċess
eċċezzjonali u illimitat bla dazju għas-suq tal-Unjoni għal
kważi l-prodotti kollha tagħhom
sal-31 ta’ Diċembru 2015.
(2)       Ir-Regolament (KE)
Nru 1215/2009 ma jipprovdi l-ebda possibbiltà biex temporanjament
tiġi sospiża l-għotja ta’ miżuri kummerċjali
eċċezzjonali f’każ ta’ ksur serju u sistematiku
tal-prinċipji fundamentali tad-drittijiet tal-bniedem, tad-demokrazija u
tal-istat tad-dritt mill-benefiċjarji tagħha. Huwa xieraq li tkun
introdotta din il-possibbiltà, sabiex jiġi żgurat li tkun tista’
tittieħed azzjoni malajr f’każ li jseħħ ksur serju u
sistematiku tal-prinċipji fundamentali tad-drittijiet tal-bniedem,
tad-demokrazija u tal-istat tad-dritt f’wieħed mill-pajjiżi u
t-territorji li jipparteċipaw fil-proċess ta’ Stabbilizzazzjoni u
Assoċjazzjoni tal-Unjoni Ewropea, jew li huma marbutin miegħu.
(3)       Wara li kkunsidrat
id-differenzi fil-kamp ta' applikazzjoni tal-liberalizzazzjoni tariffarja skont
ir-reġimi kuntrattwali li ġew żviluppati bejn l-Unjoni u
l-parteċipanti kollha għall-proċess ta’ Stabbilizzazzjoni u
Assoċjazzjoni u l-preferenzi mogħtija skont ir-Regolament (KE)
Nru 1215/2009, ġie ssuġġerit li l-perjodu ta' applikazzjoni
tar-Regolament (KE) Nru 1215/2009 jiġi estiż
sal-31 ta’ Diċembru 2020, sabiex jippermettu
lill-benefiċjarji tal-miżuri eċċezzjonali kummerċjali
u lill-Unjoni Ewropea biżżejjed żmien biex jallinjaw - fejn
xieraq - il-preferenzi mogħtija skont ir-Regolament (KE)
Nru 1215/2009 ma’ dawk preveduti skont il-Ftehimiet ta’ Stabbilizzazzjoni
u Assoċjazzjoni.
(4)       Ir-Regolament (KE)
Nru 1215/2009 jipprevedi kwota globali għall-importazzjonijiet
fl-Unjoni ta’ nbid bil-kodiċi tan-Nomenklatura Magħquda (NM)
220421 93-220421 98 u 220429 93-220429 98. Din il-kwota
hija aċċessibbli għall-pajjiżi jew it-territorji kollha
tal-Balkani tal-Punent sakemm tiġi eżawrita l-kwota individwali
tal-inbid tagħhom, kif stipulat fil-Ftehimiet ta’ Stabbilizzazzjoni u
Assoċjazzjoni bilaterali tagħhom, bl-eċċezzjoni
tal-Montenegro. Il-Protokoll dwar l-inbid miftiehem mal-Montenegro jinkludi
kwota tal-inbid għall-kodiċi NM ex220410 u ex220421
biss, u huma ma kinux f’pożizzjoni li jilħquha. Dan effettivament
jipprevjeni lill-Montenegro milli taċċessa kwota tal-inbid bla dazju
għall-prodotti mhux koperti mill-Ftehim ta’ Stabbilizzazzjoni u
Assoċjazzjoni tagħha. Sabiex jiġi żgurat li l-pajjiżi
kollha kkonċernati u t-territorji tal-Balkani tal-Punent ikunu trattati
bl-istess mod, huwa xieraq li jkun hemm provvediment li l-Montenegro
tingħata wkoll aċċess għall-kwota globali tal-inbid
għall-prodotti tal-kodiċi NM 220429, mingħajr
il-ħtieġa li teżawrixxi l-kwota individwali.
(5)       Minn meta tnieda
l-Proċess ta' Stabbilizzazzjoni u Assoċjazzjoni, ġew
konklużi Ftehimiet ta' Stabbilizzazzjoni u Assoċjazzjoni
mal-pajjiżi kollha kkonċernati tal-Balkani tal-Punent,
bl-eċċezzjoni tal-Bosnja-Ħerzegovina u l-Kosovo.[3] F’Ġunju 2013,
il-Kunsill awtorizza lill-Kummissjoni sabiex tibda n-negozjati għal Ftehim
ta’ Stabbilizzazzjoni u Assoċjazzjoni mal-Kosovo.
(6)       Il-Bosnja-Ħerzegovina
ġiet rikonoxxuta bħala pajjiż kandidat potenzjali
għall-adeżjoni mal-Unjoni fl-2003 u
fis-16 ta’ Ġunju 2008 ffirmat Ftehim ta’ Stabbilizzazzjoni
u Assoċjazzjoni (“il-Ftehim ta’ Stabbilizzazzjoni u Assoċjazzjoni”),
fejn qablet mal-kundizzjonijiet għas-sħubija fl-Unjoni. Minn
dakinhar, beda japplika Ftehim Interim dwar il-kummerċ u kwistjonijiet
relatati mal-kummerċ mal-Bosnja-Ħerzegovina[4] ("il-Ftehim
Interim"), sakemm jiġi ffinalizzat il-proċess ta’ ratifika
tal-Ftehim ta’ Stabbilizzazzjoni u Assoċjazzjoni.
(7)       Madankollu,
il-Bosnja-Ħerzegovina għadha ma aċċettatx li tadatta
l-konċessjonijiet kummerċjali mogħtija skont il-Ftehim Interim
sabiex tqis il-kummerċ tradizzjonali preferenzjali bejn il-Kroazja u
l-Bosnja-Ħerzegovina skont il-Ftehim ta’ Kummerċ Ħieles
tal-Ewropa Ċentrali (CEFTA). F'każ li, sal-mument tal-adozzjoni ta’
dan ir-Regolament, ma jkunx ġie ffirmat u applikat provviżorjament
ftehim dwar l-adattament tal-konċessjonijiet kummerċjali stipulati
fil-Ftehim ta’ Stabbilizzazzjoni u Assoċjazzjoni u fil-Ftehim Interim
mill-Unjoni Ewropea u l-Bosnja-Ħerzegovina, il-preferenzi mogħtija
lill-Bosnja-Ħerzegovina għandhom jiġu sospiżi
mill-1 ta’ Jannar 2016. Ladarba l-Bosnja-Ħerzegovina u
l-Unjoni Ewropea jiffirmaw u japplikaw provviżorjament ftehim dwar
l-adattament tal-konċessjonijiet kummerċjali fil-Ftehim Interim, dawn
il-preferenzi jiġu stabbiliti mill-ġdid.
ADOTTAW DAN IR-REGOLAMENT:
Artikolu 1
Ir-Regolament
(KE) Nru 1215/2009 huwa emendat kif ġej:
(1)          Fl-Artikolu 2(1) jiżdied
il-punt (d) li ġej:
“(d) l-astensjoni tal-pajjiżi u t-territorji
msemmija fl-Artikolu 1 milli jinvolvu ruħhom fi ksur serju u
sistematiku tad-drittijiet tal-bniedem, inklużi d-drittijiet ewlenin
tax-xogħol, il-prinċipji fundamentali tad-demokrazija u l-istat
tad-dritt.”
(2)          Fl-Artikolu 12, it-tieni u
t-tielet paragrafi jinbidlu b'dan li ġej:
"Tapplika
sal-31 ta’ Diċembru 2020."
(3)          Fl-Anness I, in-nota 5 ta'
qiegħ il-paġna tiġi sostitwita bit-test li ġej:
"(5) L-aċċess
għall-inbid li joriġina mill-Montenegro għall-kwota tariffarja globali,
sakemm jikkonċerna l-prodotti tal-kodiċi NM 2204 21, huwa
soġġett għall-eżawriment preċedenti tal-kwota
tariffarja individwali stipulata fil-Protokoll dwar l-inbid konkluż
mal-Montenegro. Din il-kwota
tariffarja individwali tinfetaħ skont in-Nru tal-ordni 09.1514."
Artikolu 2
L-applikazzjoni tar-Regolament (KE)
Nru 1215/2009 rigward il-Bosnja-Ħerzegovina hija sospiża
b’effett mill-1 ta’ Jannar 2016.
Artikolu 3
1.           Minkejja l-Artikolu 2,
l-applikazzjoni tar-Regolament (KE) Nru 1215/2009 fir-rigward tal-Bosnja-Ħerzegovina
ma tiġix sospiża jekk, qabel l-1 ta’ Jannar 2016,
l-Unjoni Ewropea u l-Bosnja-Ħerzegovina jiffirmaw u japplikaw
provviżorjament ftehim dwar l-adattament tal-Ftehim ta’ Stabbilizzazzjoni
u Assoċjazzjoni u l-Ftehim Interim biex titqies l-adeżjoni
tal-Kroazja mal-Unjoni Ewropea.
2.           F’każ li l-ftehim
imsemmi fil-paragrafu 1 ma jiġix iffirmat u applikat
provviżorjament qabel l-1 ta’ Jannar 2016, ir-Regolament
(KE) Nru 2115/2009 jkun applikabbli mill-ġdid rigward
il-Bosnja-Ħerzegovina mid-data li fiha dan il-Ftehim ikun iffirmat u
applikat provviżorjament.
3.           Il-Kummissjoni tippubblika
avviż f’Il-Ġurnal Uffiċjali tal-Unjoni Ewropea hekk kif
jiġi ffirmat il-ftehim imsemmi fil-paragrafu 1.
Artikolu 4
Dan ir-Regolament jidħol
fis-seħħ fis-seba' jum wara l-pubblikazzjoni tiegħu f'Il-Ġurnal
Uffiċjali tal-Unjoni Ewropea.
Dan
ir-Regolament jorbot fl-intier tiegħu u japplika direttament fl-Istati
Membri kollha.
Magħmul fi Brussell,
Għall-Parlament Ewropew                            Għall-Kunsill
Il-President                                                    Il-President
[1]               Dan l-isem huwa bla preġudizzju
għall-pożizzjonijiet dwar status, u huwa konformi
mal-UNSCR 1244/1999 u mal-Opinjoni tal-QIĠ dwar id-dikjarazzjoni ta’
indipendenza tal-Kosovo.
[2]               Ir-Regolament tal-Kunsill (KE) Nru 1215/2009
tat-30 ta' Novembru 2009 li jintroduċi ċerti
miżuri kummerċjali eċċezzjonali għal pajjiżi u
territorji li jipparteċipaw fil-proċess ta' Stabbilizzazzjoni u
Assoċjazzjoni tal-Unjoni Ewropea jew li huma marbutin miegħu
(ĠU L 328, 15.12.2009, p. 1).
[3]               Dan l-isem huwa mingħajr preġudizzju
għall-pożizzjonijiet dwar l-istatus, u huwa konformi
mal-UNSCR 1244/1999 u l-Opinjoni tal-QIĠ dwar id-dikjarazzjoni
tal-indipendenza tal-Kosovo.
[4]               Ftehim Temporanju dwar il-kummerċ u materji
relatati mal-kummerċ bejn il-Komunità Ewropea, minn naħa, u
l-Bożnja-Ħerzegovina, min-naħa l-oħra (ĠU L 233,
30.8.2008, p. 6).


Avviż Legali Importanti

|

52009PC0426

Proposta għal regolament tal-Kunsill li jemenda r-regolament tal-Kunsill (KE) Nru 1659/2005 li jimponi dazju anti-dumping definittiv fuq l-importazzjoni ta' ċerti briks tal-manjeżja li joriġinaw fir-Repubblika Popolari taċ-Ċina  /* KUMM/2009/0426 finali */

	[pic] | KUMMISSJONI TAL-KOMUNITAJIET EWROPEJ |Brussel 12.8.2009KUMM(2009) 426 finaliProposta għalREGOLAMENT TAL-KUNSILLli jemenda r-Regolament tal-Kunsill (KE) Nru 1659/2005 li jimponi dazju anti-dumping definittiv fuq l-importazzjoni ta' ċerti briks tal-manjeżja li joriġinaw fir-Repubblika Popolari taċ-ĊinaMEMORANDUM TA’ SPJEGAZZJONI1. Il-Kuntest tal-proposta |Ir-raġunijiet u l-għanijiet tal-proposta Din il-proposta tikkonċerna l-applikazzjoni tar-Regolament tal-Kunsill (KE) Nru 384/96 tat-22 ta' Diċembru 1995 dwar il-ħarsien mill-importazzjonijiet li huma oġġett ta’ dumping minn pajjiżi mhux membri tal-Komunità Ewropea, kif emendat l-aħħar mir-Regolament tal-Kunsill (KE) Nru 2117/2005 tal-21 ta' Diċembru 2005 ('ir-Regolament bażiku') fil-proċediment li jikkonċerna l-importazzjonijiet ta' ċerti briks tal-manjeżja li joriġinaw fir-Repubblika Popolari taċ-Ċina. |Il-kuntest ġenerali Din il-proposta qed issir fil-kuntest tal-implimentazzjoni tar-Regolament bażiku u hi r-riżultat ta’ investigazzjoni li twettqet f’konformità mar-rekwiżiti sostantivi u proċedurali stabbiliti fir-Regolament bażiku. |Id-dispożizzjonijiet eżistenti fil-qasam tal-proposta Ir-Regolament tal-Kunsill (KE) Nru 1659/2005, li jimponi dazju anti-dumping definittiv u li jiġbor b'mod definittiv id-dazju proviżorju impost fuq l-importazzjoni ta' ċerti briks tal-manjeżja li joriġinaw fir-Repubblika Popolari taċ-Ċina (‘ir-RPĊ’). |Il-konsistenza ma’ politiki u miri oħra tal-Unjoni Mhux applikabbli. |2. Il-konsultazzjoni mal-partijiet interessati u l-istima tal-impatt |Il-konsultazzjoni mal-partijiet interessati |Il-partijiet interessati kkonċernati mill-proċediment kellhom il-possibbiltà li jiddefendu l-interessi tagħhom matul l-investigazzjoni, skont id-dispożizzjonijiet tar-Regolament bażiku. |Il-ġbir u l-użu ta' għarfien espert |Ma kien hemm l-ebda ħtieġa ta’ għarfien espert estern. |L-istima tal-impatt Din il-proposta hija r-riżultat tal-implimentazzjoni tar-Regolament bażiku. Ir-Regolament bażiku ma jipprevedix stima tal-impatt ġenerali iżda fih lista eżawrjenti ta’ kundizzjonijiet li jridu jiġu vvalutati. |3. L-elementi ġuridiċi tal-proposta |L-azzjoni proposta fil-qosor Fit-12ºta’ Ġunju 2008, il-Kummissjoni fetħet reviżjoni interim parzjali tal-miżuri anti-dumping applikabbli fuq l-importazzjonijiet ta’ ċerti briks tal-manjeżja li joriġinaw fir-RPĊ. L-investigazzjoni kienet limitata fl-ambitu tagħha għall-eżami ta’ dumping sa fejn jikkonċerna lill-applikant, Dashiqiao Sanqiang Refractory Materials Company Limited. Dan il-produttur esportatur bħalissa huwa suġġett għal dazju kontra d-dumping ta’ 27,7 %. L-investigazzjoni kkonfermat li l-applikant issodisfa l-ħames kriterji ta’ trattament tal-ekonomija tas-suq (‘TES’). Għaldaqstant, il-marġni ta’ dumping individwali tiegħu nħadem abbażi tad-dejta tiegħu stess. Abbażi ta' dan, il-marġni ta' dumping instab li kien ta' 17,2 %. Ġie konkluż ukoll li ċ-ċirkostanzi misjuba matul il-perjodu tal-investigazzjoni kienu ta' natura dejjiema. Għalhekk, qed jiġi propost li l-Kunsill jadotta l-proposta mehmuża għal Regolament, li għandu jiġi ppubblikat qabel il-11 ta' Settembru 2009, sabiex id-dazju anti-dumping applikabbli għall-importazzjonijiet ta’ ċerti briks tal-manjeżja mill-applikant jiġi emendat għal 14,4%. |Il-bażi legali Ir-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea, kif emendat l-aħħar mir-Regolament tal-Kunsill (KE) Nru 2117/2005 tal-21 ta’ Diċembru 2005. |Il-prinċipju ta' sussidjarjetà Il-proposta taqa’ taħt il-kompetenza esklużiva tal-Komunità. Il-prinċipju ta’ sussidjarjetà għalhekk ma japplikax. |Il-prinċipju ta' proporzjonalità Il-proposta hija skont il-prinċipju tal-proporzjonalità għar-raġuni li ġejja: |Il-forma ta’ azzjoni hi deskritta fir-Regolament bażiku msemmi hawn fuq u ma tħalli l-ebda ambitu għal deċiżjoni nazzjonali. L-indikazzjoni ta' kif il-piż finanzjarju u amministrattiv li jaqa' fuq il-Komunità, il-gvernijiet nazzjonali, l-awtoritajiet reġjonali u lokali, l-operaturi ekonomiċi u ċ-ċittadini huwa minimizzat u fi proporzjon mal-għan tal-proposta, mhijiex applikabbli. |Għażla tal-istrumenti |L-istrument li qed jiġi propost: Regolament. |Mezzi oħrajn ma jkunux adegwati minħabba li r-Regolament bażiku ma jipprevedix għażliet alternattivi. |4. Implikazzjoni baġitarja |Il-proposta ma għandha l-ebda implikazzjoni għall-baġit Komunitarju. |Proposta għalREGOLAMENT TAL-KUNSILLli jemenda r-Regolament tal-Kunsill (KE) Nru 1659/2005 li jimponi dazju anti-dumping definittiv fuq l-importazzjoni ta' ċerti briks tal-manjeżja li joriġinaw fir-Repubblika Popolari taċ-ĊinaIL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra l-importazzjonijiet li huma oġġett ta' dumping minn pajjiżi mhux membri tal-Komunità Ewropea[1] ('ir-Regolament bażiku'), u b’ mod partikolari l-Artikolu 11(3) tiegħu,Wara li kkunsidra l-proposta mressqa mill-Kummissjoni wara li kkonsulta mal-Kumitat Konsultattiv,Billi:A. PROĊEDURA1. Il-miżuri eżistenti(1) Il-Kunsill, bir-Regolament (KE) Nru 1659/2005[2] ('ir-Regolament oriġinali'), il-Kunsill impona dazju definittiv ta’ anti-dumping fuq importazzjonijiet ta' ċerti briks tal-manjeżja li joriġinaw fir-Repubblika tal-Poplu taċ-Ċina. ('ir-RPĊ'). Il-miżuri jikkonsistu f’rata tad-dazju ad valorem ta’ 39,9%, bl-eċċezzjoni ta’ sitt kumpaniji msemmija espressament fir-Regolament oriġinali li huma suġġetti għal rati ta’ dazju individwali.2. It-talba għal reviżjoni(2) Fl-2008, il-Kummissjoni rċeviet talba għal reviżjoni parzjali interim skont l-Artikolu 11(3) tar-Regolament bażiku ('ir-reviżjoni interim'). It-talba, li kienet limitata fl-ambitu għall-eżami ta’ dumping, tressqet minn produttur esportatur Ċiniż, Dashiqiao Sanqiang Refractory Materials Company Limited (‘DSRM’ jew ‘l-applikant’). Ir-rata tad-dazju definittiv antidumping applikabbli għall-prodotti mmanifatturi minn DSRM hija ta' 27,7 %.(3) Fit-talba tiegħu għal reviżjoni interim l-applikant saħaq li ċ-ċirkustanzi li abbażi tagħhom kienet ġiet imposta l-miżura kienu nbidlu u li dawn il-bidliet kienu ta' natura dejjiema. L-applikant argumenta li l-paragun tal-prezzijiet domestiċi tiegħu u l-ispiża tal-produzzjoni u tal-esportazzjoni lejn il-Komunità, jindika li l-marġni ta’ dumping huwa sostanzjalment aktar baxx mil-livell attwali tal-miżura. Għalhekk, saħaq li l-issuktar tal-applikazzjoni tal-miżura fil-livell attwali tagħha mhux meħtieġ aktar biex din tagħmel tajjeb għad-dumping. B’mod partikolari, l-applikant ipprovda evidenza prima facie li turi li ssodisfa l-kriterji għat-trattament tal-ekonomija tas-suq ('TES').3. Il-ftuħ ta’ reviżjoni interim parzjali(4) Wara li ddeterminat, b’konsultazzjoni mal-Kumitat Konsultattiv, li kienet teżisti biżżejjed evidenza biex tiġġustifika t-tnedija ta’ reviżjoni interim, il-Kummissjoni ddeċidiet li tniedi reviżjoni interim parzjali skont l-Artikolu 11(3) tar-Regolament bażiku, limitata fl-ambitu għall-eżami ta’ dumping sa fejn għandha x’taqsam il-DSRM. Il-Kummissjoni ppubblikat avviż ta’ bidu fit-12 ta’ Ġunju 2008 f' Il-Ġurnal Uffiċjali tal-Unjoni Ewropea [3] u nediet investigazzjoni.4. Il-prodott ikkonċernat u prodotti tal-istess tip(5) Il-prodott ikkonċernat mir-reviżjoni interim hu l-istess wieħed deskritt fir-Regolament oriġinali, jiġifieri briks tal-manjeżja, magħquda kimikament u mhux ittrattati bin-nar, li l-komponent tagħhom tal-manjeżja fih mill-inqas 80 % MgO, kemm jekk fihom il-magnesite u kemm jekk le, li joriġinaw fir-RPĊ (‘il-prodott ikkonċernat’), u li bħalissa jinsab ikklassifikat bil-kodiċijiet tan-NM ex 6815 91 00, ex 6815 99 10 u ex 6815 99 90 (kodiċijiet TARIC 6815º91º00º10, 6815º99º10º20 u 6815º99º90º20).(6) Il-prodott li huwa mmanifatturat u mibjugħ fis-suq domestiku Ċiniż u dak esportat lejn il-Komunità, kif ukoll dak immanifatturat u mibjugħ fl-Istati Uniti, għandhom l-istess karatteristiċi fiżiċi, tekniċi u kimiċi bażiċi u l-istess użi, u għalhekk meqjusa li huma simili skont it-tifsira tal-Artikolu 1(4) tar-Regolament bażiku.5. Il-partijiet ikkonċernati(7) Il-Kummissjoni infurmat uffiċjalment lill-industrija Komunitarja, l-applikant u l-awtoritajiet tal-pajjiż esportatur li kien ingħata bidu għal din ir-reviżjoni. Il-partijiet interessati ngħataw l-opportunità li jagħtu l-fehma tagħhom bil-miktub u li jitolbu smigħ fil-limitu taż-żmien stipulat fl-avviż ta’ bidu. Il-partijiet interessati kollha, li talbu dan u li wrew li kien hemm raġunijiet partikolari li għalihom għandhom jinstemgħu, ingħataw seduta ta’ smigħ.(8) Kwestjonarju u formola ta’ dikjarazzjoni ta’ trattament tal-ekonomija tas-suq ('TES') intbagħtu lil DSRM u lill-kumpaniji relatati tagħha, u lkoll wieġbu fil-limitu taż-żmien stipulat għal dan il-għan. Il-Kummissjoni fittxet u vverifikat it-tagħrif kollu li qieset meħtieġ għall-analiżi tagħha u wettqet żjarat ta’ verifika fl-istabbilimenti tal-kumpaniji li ġejjin:(a) Ir-RPĊ-  Dashiqiao Sanqiang Refractory Materials Co. Limited (l-applikant), Dashiqiao, Liaoning Province(b) L-Italja-  Duferco Commerciale S.p.A., Genova(c) Franza-  Duferco, Aubervilliers(d) L-Iżvizzera-  Duferco SA, Lugano5. Il-Perjodu tal-investigazzjoni(9) L-investigazzjoni dwar id-dumping kopriet il-perjodu bejn l-1 ta' Jannar 2007 u l-31 ta' Marzu 2008 (il-‘perjodu tal-investigazzjoni’, jew ‘PI’).B. IR-RIŻULTATI TAL-INVESTIGAZZJONI1. Trattament ta’ Ekonomija tas-Suq (TES)(10) Skont l-Artikolu 2(7)(b) tar-Regolament bażiku, f’investigazzjonijiet tal-anti-dumping li jikkonċernaw importazzjonijiet mir-RPĊ, il-valur normali għandu jiġi ddeterminat skont il-paragrafi (1) sa (6) tal-Artikolu 2 tar-Regolament bażiku għal dawk il-produtturi li jkunu nstabu li jissodisfaw il-kriterji stabbiliti fl-Artikolu 2(7)(c) tar-Regolament bażiku, jiġifieri fejn jintwera li l-manufattura u l-bejgħ tal-prodott simili jsiru f’kundizzjonijiet tal-ekonomija tas-suq. Dawn il-kriterji huma ppreżentati fil-qosor hawn taħt:-  id-deċiżjonijiet kummerċjali jsiru b'reazzjoni għal sinjali tas-suq, mingħajr indħil sinifikanti tal-Istat, u l-ispejjeż jirriflettu l-valuri tas-suq,-  id-ditti kummerċjali għandhom sett ċar ta' reġistri tal-kontabilità bażika li huma vverifikati indipendentement skont Standards ta’ Kontabilità Internazzjonali ('IAS') u applikati għall-għanijiet kollha,-  ma hemmx tagħwiġ trasferit mis-sistema ekonomika preċedenti li ma kinitx ibbażata fuq is-suq,-  il-liġijiet dwar il-falliment u l-proprjetà jiggarantixxu l-istabbiltà u ċ-ċertezza ġuridika,-  l-iskambji tal-valuta jsiru bir-rati tas-suq.(11) L-applikant talab TES skont l-Artikolu 2(7)(b) tar-Regolament bażiku billi ressaq formola ta’ talba għal TES sostanzjata kif suppost qabel l-iskadenzi mogħtija. It-tagħrif u d-dejta mressqa fiha ġew aktar tard suġġetti għal investigazzjoni fuq il-post.(12) L-investigazzjoni żvelat li l-applikant jissodisfa l-ħames kriterji kollha għal TES. Instab li matul il-PI, id-DSRM ħadet id-deċiżjonijiet kummerċjali tagħha mingħajr ebda interferenza jew distorzjonijiet mill-Istat marbuta ma’ kundizzjonijiet ekonomiċi mhux tas-suq. Id-DSRM hija suġġetta għal-liġijiet Ċiniżi dwar il-falliment u l-proprjetà bla ebda deroga. Il-kumpanija għandha ġabra waħda ta’ dokumentazzjoni tal-kontabilità vverifikata minn awdituri indipendenti u sistema waħda ta’ verifika u l-prattika waħda nstabet li kienet kompatibbli mal-prinċipji ġenerali tal-kontabilità aċċettati internazzjonalment u mal-IAS. Instab li l-ispejjeż u l-prezzijiet jirriflettu l-valuri tas-suq u li konverżjoni tar-rati tal-kambju jsiru bir-rati tas-suq.(13) Abbażi tal-fatti u l-kunsiderazzjonijiet imsemmija hawn fuq, l-applikant jista' jingħata TES.(14) L-industrija tal-Komunità, l-applikant u l-awtoritajiet tal-pajjiż esportatur ingħataw opportunità biex jikkummentaw fuq il-konklużjonijiet li jikkonċernaw it-TES. Wara dan, l-applikant u l-industrija tal-Komunità ressqu l-kummenti tagħhom.(15) L-industrija tal-Komunità argumentat li l-applikant naqas fl-ewwel kriterju billi r-restrizzjonijiet varji fuq l-esportazzjoni imposti mill-Gvern Ċiniż fuq il-materja prima ewlenija għall-produzzjoni tal-prodott ikkonċernat wasslu għal prezzijiet distorti tal-materja prima fis-suq domestiku. B'riżultat ta' dan, il-produtturi Ċiniżi tal-briks tal-manjeżja setgħu jiksbu l-materja prima b'kundizzjonijiet aħjar meta mqabbla mal-kompetituri tagħhom f'pajjiżi oħra.(16) Għall-investigazzjoni ta’ din it-talba, ġew investigati l-prezzijiet tax-xiri tal-materja prima ewlenija, il-manjeżja, minn DSRM u l-prezzijiet ikkwotati pubblikament tal-manjeżja Ċiniża (sors: Price Watch/minerali industrijali) ipprovduta mill-industrija Komunitarja. It-tqabbil wera li d-differenza fil-prezz fil-PI ma setgħetx titqies bħala waħda sinifikanti. Barra min nhekk, matul l-investigazzjoni ġie vverifikat li DSRM setgħet tixtri manjeżja minn fornituri vajri, u li l-prezzijiet ġew negozjati mingħajr interferenza mill-Istat. Fuq din il-bażi jidher li kull distorsjoni marbuta mal-prezzijiet tal-materja prima ma kellhiex impatt sinifikanti fuq din il-kumpanija speċifika matul il-PI.(17) Abbażi ta’ dan t'hawn fuq, is-sejbiet u l-konklużjoni li għandu jingħata TES lil DSRM huma kkonfermati.2. Il-Valur normali(18) Għall-fini tad-determinazzjoni tal-valur normali l-ewwel ġie stabbilit jekk il-volum totali tal-bejgħ domestiku ta’ DSRM tal-prodott simili kienx rappreżentattiv meta mqabbel mal-volum tal-bejgħ totali tal-esportazzjoni lejn il-Komunità. Skont l-Artikolu 2(2) tar-Regolament bażiku, il-bejgħ domestiku hu kkunsidrat rappreżentattiv meta l-volum totali tal-bejgħ domestiku ikun mill-anqas 5 % tal-volum totali tagħha tal-bejgħ rispettiv tal-esportazzjoni lejn il-Komunità. Instab li l-bejgħ kollu ta’ DSRM fis-suq domestiku sar f’volumi rappreżentattivi.(19) Għaldaqstant, dawk it-tipi tal-prodott simili mibjugħa domestikament minn DSRM li kienu identiċi jew li jitqabblu b’mod dirett mat-tipi mibjugħa għall-esportazzjoni lejn il-Komunità, ġew identifikati.(20) Għal kull tip mibjugħ minn DSRM fis-suq domestiku u li nstab li jitqabbel b’mod dirett mat-tip mibjugħ għall-esportazzjoni lejn il-Komunità, ġie stabbilit jekk il-bejgħ domestiku sarx f'volum rappreżentattiv għall-għanijiet tal-Artikolu 2(2) tar-Regolament bażiku. Il-bejgћ domestiku ta’ tip partikolari tqies bћala rappreżentattiv biżżejjed meta l-volum tal-bejgћ domestiku totali ta’ dak it-tip matul il-PI rrappreżenta 5 % jew iktar tal-volum totali ta’ bejgћ tat-tip komparabbli esportat lejn il-Komunità.(21) Ġie eżaminat ukoll jekk il-bejgħ domestiku ta’ kull tip setax ikun ikkunsidrat bħala magħmul fl-andament normali tal-kummerċ, skont l-Artikolu 2(4) tar-Regolament bażiku. Dan sar billi ġie stabbilit il-proporzjon tal-bejgћ profittabbli lill-konsumaturi indipendenti fis-suq domestiku ta’ kull tip tal-prodott ikkonċernat esportat matul il-PI.(22) Fejn il-volum tal-bejgħ ta’ tip ta’ prodott, mibjugħ bi prezz tal-bejgħ nett daqs jew iktar mill-ispiża kkalkulata tal-produzzjoni, irrappreżenta aktar minn 80% tal-volum tal-bejgħ totali ta’ dak it-tip, u fejn il-prezz medju mwieżen differenzjat ta’ dak it-tip kien daqs jew iktar mill-ispiża unitarja tal-produzzjoni, il-valur normali kien ibbażat fuq il-prezz domestiku effettiv. Dan il-prezz ġie kkalkulat bħala l-medja differenzjata tal-prezzijiet tal-bejgħ domestiku kollu ta' dan it-tip matul il-PI, sew jekk dan il-bejgħ kienx bi profitt u sew jekk le.(23) Meta l-ammont ta’ bejgħ bi qligħ ta’ tip ta’ prodott kien jirrappreżenta 80 % jew inqas tal-volum ta’ bejgħ totali ta’ dak it-tip, jew meta l-prezz medju differenzjat ta’ dak it-tip kien inqas mill-ispiża unitarja tal-produzzjoni, il-valur normali kien ibbażat fuq il-prezz domestiku attwali, li ġie kkalkulat bħala l-prezz medju differenzjat tal-bejgħ domestiku profittabbli biss tat-tip inkwisjoni magħmul matul il-PI.(24) Kull fejn il-prezzijiet domestiċi ta’ tip ta’ prodott partikolari mibjugħ minn DSRM ma setgħux jintużaw sabiex jiġi stabbilit il-valur normali, kellu jiġi applikat metodu ieħor. F'dan ir-rigward, il-Kummissjoni użat il-valur normali kompost. Skont l-Artikolu 2(3) tar-Regolament bażiku, il-valur normali kien kalkolat billi mal-ispejjeż tal-manifattura tat-tipi esportati ġew miżjuda, ammont raġonevoli għall-ispejjeż tal-bejgħ, u l-ispejjeż ġenerali u amministrattivi (‘SG&A’) u marġni raġonevoli ta’ profitt. Skont l-Artikolu 2(6) tar-Regolament bażiku, l-ammont għall-SG&A u l-marġni ta' profitt kienu bbażati fuq il-medja tal-SG&A u l-marġini ta' profitt tal-bejgħ fl-andament normali tal-kummerċ tal-prodott simili.3. Il-prezz tal-esportazzjoni(25) Billi l-bejgħ kollu tal-prodotti esportati lejn il-Komunità saru permezz ta' kumpaniji relatati ma' DSRM sew fil-Komunità nkella fl-Iżvizzera, il-prezz tal-prodott esportat hekk kif joħroġ mill-fabbrika kellu jinbena skont l-Artikolu 2(9) tar-Regolament bażiku, abbażi tal-prezz li bih inbiegħu mill-ġdid il-prodotti importati lill-ewwel xerrej indipendenti fil-Komunità, aġġustat għall-ispejjeż kollha mġarrba bejn l-importazzjoni u l-bejgħ mill-ġdid, kif ukoll bħala marġni raġonevoli għall-SG&A u għall-profitti. F’dan ir-rigward, intużaw l-ispejjeż SG&A tal-importaturi relatati.(26) Fir-rigward ta’ profitt raġonevoli tal-importatur li għandu jintuża għal dan l-iskop, fin-nuqqas ta’ dejta minn importaturi mhux relatati, billi r-reviżjoni interim attwali hija limitata għall-eżaminazzjoni tad-dumping f'relazzjoni ma' kumpanija waħda, il-marġni tal-profitt ġie bbażat fuq il-profitt miksub minn importatur mhux relatat li koopera fl-investigazzjoni oriġinali.(27) Fir-rigward tal-iżvelar finali, DSRM allega li l-proporzjon ta' SG&A użat fil-kalkolu tal-prezz tal-esportazzjoni għal wieħed mill-importaturi relatati tiegħu ma jirriflettix ir-realtà, billi dan kien ikkalkolat bħala proporzjon tal-bejgħ totali mingħajr ma kien ikkunsidrat il-fatt li l-maġġoranza tal-bejgħ minn din il-kumpanija kien fuq bażi ta' ħlas ta' perċentwal u li l-ammont ta' dan il-ħlas biss kien irrappurtat fil-bejgħ.(28) F'dan ir-rigward, il-Kummisssjoni eżaminat mill-ġdid l-evidenza miġbura matul l-ispezzjoni fl-istabbiliment tal-importatur relatat. Skont dan, l-allegazzjoni ta' DSRM instabet valida u l-proporzjon ta' SG&A użat fil-kalkolu tal-prezz tal-esportazzjoni permezz ta' dan l-importatur relatat kien rivedut. Il-proporzjon rivedut tal-SG&A instab li kien konformi mas-sejbiet fir-rigward tal-importaturi relatati l-oħrajn.4. It-tqabbil(29) Il-valur normali medju u l-prezz medju tal-esportazzjoni għal kull tip tal-prodott ikkonċernat tqabblu fuq bażi ex-works u fl-istess livell ta’ kummerċ u fl-istess livell ta' tassazzjoni indiretta. Sabiex jiġi żgurat paragun imparzjali bejn il-valur normali u l-prezz tal-esportazzjoni, ittieħed kont, skont l-Artikolu 2(10) tar-Regolament bażiku, tad-differenzi fil-fatturi li kienu affermati u ppruvati li jaffettwaw il-prezzijiet u l-komparabilità tal-prezzijiet. Għal dan il-għan, fejn kienu applikabbli u ġustifikati, saru aġġustamenti għall-ispejjeż tat-trasport, l-assikurazzjoni, il-miżati tal-maniġġ u t-tagħbija, l-ispejjeż tal-kreditu, u d-dazji tal-anti-dumping realment imħallsa.(30) L-investigazzjoni stabbiliet li l-VAT imħallsa fuq il-bejgħ bl-esportazzjoni ma kinitx irritornata (l-anqas parzjalment, kif kien il-każ fl-investigazzjoni oriġinali). Fir-rivelazzjoni pprovduta lill-applikant skont l-Artikolu 20 tar-Regolament bażiku, kien għalhekk indikat li kemm il-prezz tal-esportazzjoni u l-valur normali se jkunu stabbiliti fuq bażi ta' VAT imħallsa jew pagabbli. L-applikant argumenta li dan l-approċċ ikun kontra l-liġi. Fir-rigward tal-argumenti tiegħu, wieħed jista' jinnota dan li ġej.(31) L-ewwel nett, fir-rigward tal-argument li fl-investigazzjoni oriġinali ntużat metodoloġija oħra (jiġifieri t-tnaqqsi tal-VAT kemm mill-valur normali u mill-prezz tal-esportazzjoni), ta' min jenfasizza li ċ-ċirkostanzi li kienu applikabbli matul il-perjodu ta' investigazzjoni tar-reviżjoni ('PIR') ma kinux l-istess bħal dawk applikabbli matul il-perjodu ta' investigazzjoni oriġinali. Filwaqt li fil-perjodu tal-investigazzjoni oriġinali, kif imsemmi hawn fuq, il-VAT kienet parzjalment imħallsa lura, liema ħlas jirrikjedi aġġustament skont l-Artikolu 2(10), matul il-PIR, l-ebda VAT fuq il-bejgħ bl-esportazzjoni ma kienet imħallsa lura. Għaldaqstant, ma kien hemm bżonn l-ebda aġġustament fir-rigward ta' VAT, la fir-rigward tal-prezz tal-esportazzjoni u lanqas fir-rigward tal-valur normali. Anke jekk dan jista' jikkwalifika bħala bidla fil-metodoloġija, dan huwa ġġustifikat skont l-Artikolu 11(9) tar-Regolament bażiku billi ċ-ċirkostanzi nbidlu.(32) It-tieni argument li qed jagħmel l-applikant huwa li l-metodu użat f'din ir-reviżjoni ikabbar il-marġni ta' dumping b'mod artifiċjali. Dan l-argument ma jistax jiġi aċċettat. Il-metodu użat huwa newtrali. Dan għandu l-istess effett, anke jekk, pereżempju għal ċerti prodotti jew tranżazzjonijiet, il-kumpanija tbiegħ lill-Komunità bi prezz tal-esportazzjoni li ma jirriżultax f'dumping. Fi kliem ieħor, anke jekk wieħed jassumi li l-inklużjoni tal-VAT fuq iż-żewġ naħat iżżid id-differenza bejn iż-żewġ elementi, dan ikun il-każ anke għal dawk il-mudelli li għalihom ma kienx hemm dumping. 5. Il-marġni tad-dumping(33) Skont l-Artikolu 2(11) tar-Regolament bażiku, il-valur medju normali differenzjat skont it-tip tqabbel mal-prezz medju differenzjat tal-esportazzjoni tat-tip korrispondenti tal-prodott ikkonċernat. Dan il-paragun wera l-eżistenza ta' dumping.(34) Il-marġni tad-dumping ta' DSRM espress bħala perċentwali tal-prezz nett, bla ħlas fil-fruntieri tal-Komunità, id-dazju mhux imħallas, kien ta’ iktar minn 14,4%.C. IN-NATURA DEJJIEMA TAĊ-ĊIRKUSTANZI MIBDULA(35) Skont l-Artikolu 11(3) tar-Regolament bażiku, ġie eżaminat ukoll jekk jistax jitqies b'mod raġonevoli li ċ-ċirkostanzi mibdula li nstabu li jeżistu huma ta' natura permanenti.(36) F'dan ir-rigward qed jiġi mfakkar li fl-investigazzjoni oriġinali, DSRM ma kisbitx TES minħabba li l-kontabilità tagħha ma kinitx konformi mal-prinċipji tal-kontabilità aċċettati internazzjonalment u mal-IAS. Madankollu, kienet ingħatat trattament individwali.(37) Mindu saret l-investigazzjoni oriġinali, fit-8 ta' Diċembru 2006, DSRM saret kumpanija bi sħab Sino-barranija, bil-grupp Duferco bħala l-parti barranija involuta, bi proprjetà ta' 25 % tal-ishma. L-investigazzjoni attwali wriet li din il-proprjetà ta' ishma wasslet għal bidliet fundamentali fl-amministrazzjoni ta' DSRM u fil-prattiċi tal-kontabilità mħaddna minnha. Tabilħaqq, DSRM kisbet l-għarfien u l-appoġġ ta' Duferco fir-rigward tal-kontabilità amministrattiva u l-kontroll finanzjarju u ssawret f'parti min-netwerk internazzjonali tal-bejgħ ta' Duferco. L-evidenza miksuba u vverifikata matul l-investigazzjoni wriet ukoll li dawn il-bidliet fl-istruttura korporattiva tal-applikant huma ta' natura dejjiema.(38) B'kuntrast għall-investigazzjoni oriġinali, fejn il-valur normali ssejjes fuq id-dejta miksuba mill-pajjiż analogu, id-dejta miġbura u vverifikata matul r-reviżjoni preżenti wriet li DSRM tista' tingħata TES u konsegwentement il-kalkolu tad-dumping jista' jissejjes fuq id-dejta tagħha nfisha. Ir-riżultat ta’ dan il-kalkolu jindika li l-issuktar tal-impożizzjoni tal-miżura fil-livell attwali tagħha ma kienx għadu ġustifikat.(39) Għalhekk, fid-dawl ta' kulma ntqal hawn fuq, qed jitqies li ċ-ċirkostanzi li wasslu għat-tnedija ta’ din ir-reviżjoni aktarx li mhumiex se jinbidlu fil-futur qrib b’mod li jaffettwaw is-sejbiet tar-reviżjoni attwali. Għalhekk huwa konkluż li l-bidliet qed jitqiesu li huma ta' natura dejjiema.D. IL-MIŻURI ANTI-DUMPING(40) Fid-dawl tar-riżultati tal-investigazzjoni, jitqies xieraq li d-dazju tal-antidumping applikabbli fuq l-importazzjoni tal-prodott ikkonċernat minn DSRM jiġi emendat għal 14,4%.(41) Il-partijiet interessati ġew infurmati bil-fatti essenzjali u bil-kunsiderazzjonijiet li fuq il-bażi tagħhom kienet se tiġi rrakkomandata emenda lir-Regolament tal-Kunsill (KE) Nru 1659/2005 u ngħataw l-opportunità li jikkummentaw. Il-kummenti ttieħdu inkonsiderazzjoni fejn xieraq.ADOTTAT DAN IR-REGOLAMENT:Artikoluº1It-tabella fl-Artikolu 1(2) tar-Regolament tal-Kunsill (KE) Nru 1659/2005 hi emendata kif ġej, sa fejn hija kkonċernata Dashiqiao Sanqiang Refractory Materials Co. Ltd.:Manifattur | Dazju anti-dumping | Kodiċi addizjonali TARIC |Dashiqiao Sanqiang Refractory Materials Co. Ltd., Biangan Village, Iż-Żona tal-Iżvilupp Ekonomiku ta' Nanlou, Dashiqiao City, Provinċja ta' Liaoning, 115100, RPĊ | 14,4% | A638 |Artikoluº2Dan ir-Regolament għandu jidħol fis-seħħ l-għada tal-pubblikazzjoni tiegħu f' Il-Ġurnal Uffiċjali tal-Unjoni Ewropea .Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-KunsillIl-President [1] ĠU L 56, 6.3.1996, p. 1.[2] ĠU L 267, 12.10.2005, p. 1.[3] ĠU C 146, 12.6.2008, p. 30.